Diari Oficial de la Generalitat Valenciana


Sumari del DOGV 6530, del 27-05-2011 (2011/5913)

Notificació del laude emés per la Junta Arbitral de Transports de Castelló. Expedient número 57/1900-KM.
--------------------------------------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5913


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 57/6901-QY. [2011/5913]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Minerva Martín Tornador que s'ha dictat laude en l'expedient esmentat i atés que no ha sigut possible la seua notificació per desconegut, es fa a través de la present publicació, als efectes legals oportuns. El contingut íntegre del laude és el que s'indica a continuació:  
«Tribunal. President: Ramón Escrig Moreno. Vocals: José Ramón López de la Fuente i Fernando Monzó Mollá, el qual excusa la seua incompareixença; secretària vocal: Rosa Salvador Salvador. Parts: reclamant: Transheva Castellón, SL. Reclamat: Minerva Martín Tornador, que no compareix a l'acte de vista.  
A Castelló de la Plana, el 2 de març de 2011 i a les 11.50 hores es constituïx la Junta Arbitral de Transports pels membres esmentats al marge i amb l'assistència de la part reclamant per a resoldre l'expedient 57/6258-AV, i es realitza la vista oral respecte de la reclamació següent: impagament de ports. La part reclamada no compareix a la vista.  
  
Iniciada la vista oral pel president es comprova la identitat de la part compareixent i la qualitat amb què intervé.  
A continuació, es concedix la paraula a la reclamant que s'aferma i es ratifica en la seua demanda i es remet a les proves i documents aportats i que basa en els següents  
  
Antecedents de fet  
1. Com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports, com s'especifica en la factura núm. 12/FC-0016857, de 31.12.2008, per import de 1.865,49 euros, adjunta a la demanda. Davant de la impossibilitat del pagament total de la factura, la reclamada va convindre amb la demandant fer el pagament per mitjà de tres terminis. Dos d'estos van ser abonats, però el tercer no, i va quedar pendent de pagament la quantitat de 541, 83 euros.  
Sol·licita que, una vegada que siga reconegut el seu dret, es condemne la reclamada al pagament de l'import del transport més les despeses ocasionades i que ascendixen a un total de 541,83 euros.   
S'apliquen els següents  
  
Fonaments jurídics  
1. La competència territorial de la junta la determinen els articles 6 i 7.2 del Reglament de la LOTT (RD 1211/90).  
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: "es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta que s'haja manifestat tal exclusió en un moment anterior a la prestació del servici.  
  
3. Donada l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el Reglament de desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la junta, a excepció del president, no impedirà que es dicte el laude".  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per la mercantil Transheva Castellón, SL, representada per Lia Mesado Ortiz contra Minerva Martín Tornador, ja que dels fets relatats, documents probatoris i declaracions efectuades s'establix que, realitzats els transports d'acord amb el que s'ha contractat se li ha de pagar l'import resultant.   
Per tot això, Minerva Martín Tornador haurà d'abonar a Transheva Castellón, SL, la quantitat de cinc-cents quaranta-un euros i huitanta-tres cèntims (541,83 €).  
Contra este laude es pot exercir l'acció d'anul·lació davant de l'Audiència Provincial de Castelló en el termini de dos mesos següents de la seua notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, es podrà instar la seua execució forçosa davant del Jutjat Mercantil de Castelló, d'acord amb el establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Castelló de la Plana, 10 de maig de 2011.- El president de la Junta Arbitral de Transports de Castelló: Ramón Escrig Moreno.